предлагането на услуга и установени като самонаети лица на територията на една от страните, които нямат установяване на територията на другата страна и които са сключили договор bona fide (13) за предоставяне на услуги, чийто краен потребител се намира на територията на последната страна, което налага временното им присъствие на нейна територия с цел изпълнение на договора за предоставяне на услуги.
 Раздел 2
 Установяване
 Член 87
 Приложно поле
 Настоящият раздел се прилага по отношение на мерки, приети или запазени от страните, засягащи установяването (14) по отношение на всички стопански дейности, с изключение на:
 а)
 добив, производство и преработка (15) на ядрени материали;
 б)
 производство на оръжия, боеприпаси и военно оборудване или търговия с тях;
 в)
 аудиовизуални услуги;
 г)
 национален морски каботаж (16); и
 д)
 услуги в сферата на вътрешния и международния въздушен транспорт (17), независимо дали редовни или извънредни, както и услуги, пряко свързани с упражняването на права за въздушен трафик, различни от:
 i)
 услуги по ремонт и поддръжка на въздухоплавателни средства, по време на които въздухоплавателното средство е извадено от експлоатация;
 ii)
 продажба и маркетинг на услуги по въздушен транспорт;
 iii)
 услуги, свързани с компютризирани системи за резервация“ (наричани по-нататък „CRS“);
 iv)
 услуги по наземно обслужване;
 v)
 услуги по експлоатацията на летище.
 Член 88
 Национално третиране и третиране като най-облагодетелствана нация
 1. При спазване на резервите, посочени в приложение ХVI-Г към настоящото споразумение, с влизането в сила на настоящото споразумение Украйна предоставя:
 i)
 по отношение на установяването на дъщерни дружества, клонове и представителства на юридически лица от ЕС като страна третиране, което е не по-малко благоприятно от третирането на своите собствени юридически лица, клонове и представителства или на юридическо лице, клон и представителство на която и да е трета държава, в зависимост от това кое е по-доброто от двете;
 ii)
 по отношение на дейността на дъщерни дружества, клонове и представителства на юридически лица от ЕС като страна в Украйна, след като бъдат установени, третиране, което е не по-малко благоприятно от това на нейните собствени юридически лица, клонове и представителства; или на юридическо лице, клон и представителство на която и да е трета държава, в зависимост от това кое е по-доброто от двете (18).
 2. При спазване на резервите, посочени в приложение ХVI-А към настоящото споразумение, с влизането в сила на настоящото споразумение ЕС като страна по него предоставя:
 i)
 по отношение на установяването на дъщерни дружества, клонове и представителства на юридически лица от Украйна третиране, което е не по-малко благоприятно от третирането, предоставяно от ЕС като страна на своите собствени юридически лица, клонове и представителства или на юридическо лице, клон и представителство на която и да е трета държава, което е по-доброто от двете;
 ii)
 по отношение на дейността на дъщерни дружества, клонове и представителства на юридически лица от ЕС като страна в Украйна, след като бъдат установени, третиране, което е не по-малко благоприятно от това на неговите собствени юридически лица, клонове и представителства; или на юридическо лице, клон и представителство на която и да е трета държава, което е по-доброто от двете (19).
 3. При спазване на резервите,